TETRAMYTHOS Winnery

Οινοξένεια 2016
2016-08-17 - 2026-08-28 | Οινοποιείο ΤΕΤΡΑΜΥΘΟΣ, Άνω Διακοπτό, Άνω Διακοπτό, Αχαΐα, 25003, Greece
Η Αιγιάλεια, για 4η συνεχή χρονιά, παρουσιάζει και αυτό το καλοκαίρι ένα ταξίδι μεθυστικό, λουσμένο στα αρώματα και στις γεύσεις των εκλεκτών τοπικών οίνων. Η σειρά εκδηλώσεων «Οινοξένεια» διοργανώνεται από 17-28 Αυγούστου σε όλο το Δήμο Αιγιαλείας και αποτελεί μια πολυήμερη πολιτιστική και γαστρονομική διαδρομή, με φόντο μια από τις σημαντικότερες αμπελουργικές περιοχές της Ελλάδας.
«…ες φυτείαν αμπέλων εστίν επιτήδεια» έγραφε ο Παυσανίας στα «Αχαϊκά» του για την Αιγιάλεια και τα εδάφη της, αποδεικνύοντας πως η αμπελοκαλλιέργεια στις πλαγιές της περιοχής ήταν ξακουστή από την αρχαιότητα. Εδώ και πολλά χρόνια τα κρασιά της Αιγιάλειας είναι φημισμένα, εξαιρετικής ποιότητας και κερδίζουν διαρκώς διεθνείς διακρίσεις. Οι αμπελώνες του Ροδίτη και των άλλων τοπικών και ξένων ποικιλιών αλλά και της εξαιρετικής μαύρης σταφίδας Βοστίτσα, προσέφεραν πλούτο και πολιτισμό στην περιοχή αλλά και στη χώρα, κυρίως με τις μεγάλες και πολύτιμες εξαγωγές της σταφίδας από τον 19ο αιώνα μέχρι και σήμερα.

Οινοξένεια 2019
2016-09-01 - 2025-10-31
Τα Οινοξένεια “Τοπία και Γεύσεις της Αιγιάλειας” επιστρέφουν για 7η χρονιά και είναι αφιερωμένα στην πολύπλευρη επίδραση του Κορινθιακού κόλπου στο κλίμα, στην μορφολογία, στην ιστορία και στην γαστρονομία της Αιγιάλειας.
Ο Κορινθιακός κόλπος είναι μια από τις τρεις πιο ενδιαφέρουσες, από γεωλογική άποψη, περιοχές του κόσμου. Ανακηρύχθηκε πρόσφατα ζώνη Natura. Είναι η «Δική μας Θάλασσα» που διαμόρφωσε τις αμπελουργικές πλευρές της Αιγιάλειας, τα υπέροχα τοπία της, την ιστορία της (αχαϊκός αποικισμός) την τοπική παράκτια γαστρονομία της που συμπληρώθηκε με τον εισαγόμενο παστό μπακαλιάρο, ιδίως στην ορεινή περιοχή.
Σήμερα καλείται να ενοποιήσει τουριστικά όλο του τον περίγυρο καθώς επίσης να διατηρήσει την πλούσια βιοποικιλότητα και μεγάλη οικολογική αξία που έχει (σημαντική περιοχή για τα θαλάσσια θηλαστικά κ.ά.).
Το φετινό ταξίδι των Οινοξενείων θα διαρκέσει από τις 18 έως και τις 30 Αυγούστου, με καθημερινές εκδηλώσεις που συνδέουν την τοπική γαστρονομία και τους οίνους μαζί με τον πολιτισμό και φόντο τα υπέροχα τοπία της Αιγιάλειας.
Η Δημοτικής Κοινωφελής Επιχείρηση Αιγιαλείας μαζί με το Δίκτυο Ποιότητας Οινοξένεια, με τη συμμετοχή οχτώ οινοποιείων, εννέα εστιατορίων και δέκα ξενώνων, πολιτιστικών συλλόγων και ομάδων της περιοχής, ετοιμάζουν μια ανεπανάληπτη γιορτή.

Οινοξένεια 2017
2017-08-17 - 2027-08-27
Τα Οινοξένεια 2017 πλησιάζουν. Η Αιγιάλεια βάζει τα καλά της! Ντύνεται στα λευκά, στα ροζέ, στα κόκκινα. Από 17 ως 27 Αυγούστου 2017 υποδέχεται τους επισκέπτες της στις εκδηλώσεις «Οινοξένεια – Τοπία και γεύσεις της Αιγιάλειας» και δοκιμάζει μαζί τους εκλεκτούς τοπικούς οίνους, τους συνδυάζει με γεύσεις και εδέσματα της παραδοσιακής τοπικής κουζίνας και προσφέρει εμπειρίες χαράς, εξερεύνησης, τέχνης και απόλαυσης στα πανέμορφα τοπία της.
«Τα χρώματα της γεύσης» είναι ο τίτλος των εκδηλώσεων «Οινοξένεια 2017». Και τι δεν έχει φέτος το ταξίδι!

Γευστικές ισορροπίες με οδηγό το κρασί
Καλλιτεχνικά δρώμενα
Εκδηλώσεις σε επισκέψιμα οινοποιεία
Περιηγήσεις στους αμπελώνες
Γευσιγνωσίες οίνου
Εξερευνήσεις
Εκθέσεις
Συναυλίες
